 Ummaddani waa ummad bisil oo qaran madax banaan ahayd muddo dhawr iyo labaatan sanadood ah, daruufo adag soo martay, waxay soo martay kala qayb sanaan, waxay soo martay maalmo qadhaadh, waxay soo martay xili meel walba wiil qori haystaa maamusho madax ka yahay oo uu ku tacadiyo xuquuqda muwaadiniinta kale, waxaa ina soo maray waxaynu kaga baxnay ILAAHAY ayaa ku galad leh, qadar EEBBE iyo inaga oo isku tashanay, dadaalkaas nabadda ee aynnu maanta hayno iyo tacabkaas maaha wax caqliyo dibadeed inoo soo waarideen, maaha wax beesha caalamku ay aduun ku bixisay, waa wax ka yimid caqligeena, maalkeena, muruqeena iyo maskaxdeena, waxa gundhig u ahaa Madax-dhaqameedka, ganacsatada, culimo-awdiinka iyo dadkii qaranka hoggaaminayey ee kala dambeeyey, waynu isku tashaynay waxbaynu noqonay. 